钦定古今图书集成/明伦汇编/氏族典/第491卷 > 《凌迪知万姓统谱》 > 邝达礼
## 钦定古今图书集成/明伦汇编/氏族典/第491卷 > 《凌迪知万姓统谱》 > 邝达礼

按《万姓统谱》：达礼，新会人，恩平县学生。事母伍氏以
孝闻。又能友爱诸弟。嘉靖初，友人何希渊为流贼所
掳，达礼悯焉，出金诣贼赎之。贼见达礼曰：“此奇士也。”
欲胁之从，达礼不屈而死。提学副使魏校遣人往吊，
兵备佥事王大用扁其门曰“义士。”